



*Klasa: 303-01/17-01/06*

*Urbroj: 311-30-02-17-01*

*Rijeka, 22.02.2017.g.*

*Hrvatska gospodarska komora - Županijska komora Rijeka, u suradnji sa Hrvatskom udrugom poslovnih žena KRUG i Odjelom za kulturu Grada Rijeke s velikim zadovoljstvom pozivaju Vas na*

**2.** **susret poslovnih žena - Dan žena inovatorica**

*„Poduzetništvo, kreativnost i umjetnost“*

koji će se održati dana

**07. ožujka 2017.g. (utorak) s početkom u 11:00 sati**

 u Hrvatskoj gospodarskoj komori – Županijskoj komori Rijeka, Bulevar oslobođenja 23, Rijeka (dvorana u prizemlju)

Susret će započeti održavanjem panela ***„Poduzetna-kreativna-inovativna“.***

Žene poduzetnice danas su prepoznate kao bitan faktor gospodarskog rasta i razvoja poduzetništva. Ovakav potencijal ne treba zanemarivati, već iskoristiti u svrhu pozitivnih gospodarskih promjena i osnaživanja samih žena.

Hrvatska gospodarska komora posebnu pažnju pridaje razvoju poduzetništva žena kojima se nastoji poticati žene na samozapošljavanje i osnivanje vlastitih poduzeća, čime dolazi do stvaranja novih radnih mjesta te pridonosi inovativnosti i raznolikosti.

2. susret poslovnih žena usmjeren je na područje poduzetništva, kreativnih tehnologija i umjetnosti, čime HGK - Županijska komora Rijeka daje potporu brojnim manifestacijama koje će se organizirati u Europskoj prijestolnici kulture - Rijeka 2020.

Rijeka kao Europska prijestolnica kulture predstavlja priliku za revitalizaciju kulturnog života riječke regije, međusobno povezivanje kojim se jačaju kulturni kapaciteti, poticanje gospodarske i turističke aktivnosti, kao i općeg razvoja.

**U 13.00 sati u Galeriji Kortil** održati će se **svečano otvorenje izložbe** ***Ars, artis – femininum*** na kojoj će autorice predstaviti svoj rad.

U suradnji s Gradom Rijeka prikazat će se radovi poduzetnica – umjetnica i dizajnerica, koje su svoju kreativnost i likovni rukopis izrazile u novim, inovativnim i eksperimentalnim umjetničkim izričajima.

**Program susreta nalazi se u prilogu.**

Molimo da Vašu nazočnost skupu potvrdite najkasnije do 05. ožujka 2017. god., na email: sstrljic@hgk.hr ili na tel: 051/209-148, kontakt osoba gđa Sara Štrljić.

Unaprijed zahvaljujemo na dolasku i srdačno Vas pozdravljamo.

S poštovanjem,

UDRUGA KRUG GRAD RIJEKA HGK ŽK Rijeka

 Odjel gradske uprave za kulturu

PREDSJEDNICA PROČELNIK DIREKTORICA

Sofija Šmitran, v.r. Ivan Šarar, v.r. Vita Dujmović, v.r.